**A Biblia világa (BBNSF07000) - Kurzusleírás**

Oktató: Wappler Ádám

**A tantárgy típusa:** Elmélet

**Óraszám:** 12 óra

**Kreditek száma:** 2

**Az előadások helyszíne és időpontja:** PPKE-BTK Danubianum 005, szerdánként 14:30–16:00 között

**Számonkérés módja:** Írásbeli vizsga

**A kurzus célja és leírása:**

Európa kultúrájának gyökerei nem érthetőek meg a kereszténység, és ebből fakadóan a Biblia ismerete nélkül, vallási meggyőződéstől és felekezeti hovatartozástól függetlenül is. Ezért a Szentírás egyszerre a kinyilatkoztatás forrásaként a hit tanúja és egyúttal az emberiség gazdag kulturális öröksége. A kurzus célja ennek jegyében az, hogy a Biblia keletkezésének, értelmezésének, valamint az ó- és újszövetségi könyvek bemutatásával átfogó bibliaismereteket nyújtson a hallgatóknak hitéleti és kulturális, lelki-szellemi gyarapodásukat szolgálva. Az Egyetem hitéleti képzései – így a bibliaismereti kurzus is – olyan módszertani kihívások elé állítják az oktató teológusokat, amelyek teljesen egyediek korunk teológiai képzési formái között. A kurzus magas létszáma nem megszokott a hazai teológiai képzésben, emellett a hallgatók különféle évfolyamokból és szakterületekről érkeznek, úgy, hogy általánosan elmondható, képzéseik során és azt megelőzően nem rendelkeznek kellő, előzetes rálátással a területet illetően. Mindez azt jelenti, hogy itt egyetlen hagyományos, a teológia vagy vallástudományi képzésekben jelenlévő bibliaismereti kurzus tematikáját és anyagát sem lehet – még nagyvonalakban sem – alkalmazni, mert azok megközelítése és informális anyaga nem fedi a megjelenő speciális elvárásokat és lehetőségeket, és mert általánosan más célra kalibráltak. Ezért a kurzus egyediségből származó módszertani problémák mentén igyekeztünk kialakítani egy olyan, jegyzetként használható kötetet, amellyel célunk, hogy egy jól áttekinthető, biztos rálátást és tudást nyújtó anyagot tárjunk a hallgatók elé, tekintettel arra, hogy a kurzus nem a speciális teológiai képzésben jelenik meg, emellett hangsúlyos teret hagyva a vonatkozó szentírási szövegek olvasására. Mivel a kurzus az egyetemi képzésben korábban csak az újszövetségi részre fókuszált (Bibliaismeret II. címen), ezért ez a kötet az általános bibliaismeretek mellett az újszövetségi könyvek keletkezését és teológiáját öleli fel. Az előadások során azonban az Ószövetség is bemutatásra kerül.

**Témakörök:**

* Történelmi és kulturális kontextusba helyezés, értelmezési keret és megfontolások
* A kinyilatkoztatás fogalma és a Biblia
* A szentírási kánon, sugalmazás, értelmezés, fordítások
* Ószövetségi könyvek történelmi kontextusa, keletkezése
* Ószövetség történelemszemlélete és teológiája
* Kinyilatkoztatás az Ószövetségben Messianizmus eszméje és prófétaság
* Az Újszövetség könyvei – az evangélium fogalma, a szinoptikus kérdés
* A történeti-Jézus, a kor vallási és kulturális szereplői
* Evangéliumok hangsúlyai és teológiája
* Szent Pál apostol levelei – Pál teológiai háttere, a páli levelek felosztása és azok teológiai hangsúlyai
* A katolikus levelek
* Az újszövetségi apokaliptika fogalma

**Kötelező irodalom:**

* SÁGHY Ádám – WAPPLER Ádám, Bevezetés az Újszövetségbe, Szent István Társulat, Budapest 20222
* Evangéliumok
* Órai előadások anyaga

**Ajánlott irodalom:**

* A II. Vatikáni Zsinat DEI VERBUM kezdetű dogmatikus konstitúciója az isteni kinyilatkoztatásról
* GNILKA, Joachim, Az Újszövetség teológiája, Szent István kézikönyvek, Szent István Társulat, Budapest 2007.
* Jeromos Bibliakommentár III: Biblikus tanulmányok, SZJKB, Budapest 2003.
* HOLLAI Antal, A csend hangjai, Gondolatok az evangéliumokról, Szent István Társulat, Budapest 2015.
* HOLLAI Antal, Szemlélni és befogadni, Gondolatok a Jelenések könyvéről, Szent István Társulat, Budapest 2017.
* KOCSIS Imre, Bevezetés az Újszövetség könyveibe, Szent István Társulat, Budapest 2019.
* KOCSIS Imre, A hegyi beszéd, Jel Könyvkiadó, Budapest 2005.
* RÓZSA Huba, Az Ószövetség keletkezése, Szent István Társulat, Budapest 2017.
* RÓZSA Huba, Bevezetés az Ószövetség könyveibe, Szent István Társulat, Budapest
* RÓZSA Huba, Üdvösségközvetítők az Ószövetségben, Szent István Társulat, Budapest 2005.
* SZÉKELY János, Az Újszövetség teológiája, Szent Jeromos Katolikus Bibliatársulat, Budapest 2004.
* TAKÁCS Gyula, Az Újszövetség irodalma I–II., Kairosz Kiadó, Budapest 2000.
* STUPPE, Ursula, Bevezetés az Ószövetségbe - A Biblia világa, Jel Kiadó, 2003.
* WALTER Kasper, Irgalmasság, Új Ember Kiadó, Budapest 2012.
* FERENC PÁPA, Aperuit illis, Szent István Társulat, Budapest 2021.
* FERENC PÁPA, Evangelii gaudium, Szent István Társulat, Budapest 2014.
* XVI. BENEDEK, A názáreti Jézus I-II-III., Szent István Társulat, Budapest
* XVI. BENEDEK, Verbum Domini, Szent István Társulat, Budapest 2011.